

**"Түркістан облысының Құрмет грамотасымен наградтау туралы ережені бекіту туралы" Түркістан облыстық мәслихатының 2018 жылғы 28 тамыздағы № 29/316-VI шешіміне өзгерістер енгізу туралы**

Түркістан облыстық мәслихатының 2024 жылғы 30 қыркүйектегі № 12/173-VIII шешімі. Түркістан облысының Әділет департаментінде 2024 жылғы 2 қазанда № 6599-13 болып тіркелді

      Түркістан облыстық мәслихаты ШЕШІМ ҚАБЫЛДАДЫ:

      1. "Түркістан облысының Құрмет грамотасымен наградтау туралы ережені бекіту туралы" Түркістан облыстық мәслихатының 2018 жылғы 28 тамыздағы № 29/316-VI шешіміне (Нормативтік құқықтық актілердің мемлекеттік тіркеу тізілімінде №4719 болып тіркелген) мынадай өзгерістер енгізілсін:

      Түркістан облысының Құрмет грамотасымен наградтау туралы ережесінде:

      8-тармақ мынадай редакцияда жазылсын:

      "8. Мерейтойларға, басқа да салтанатты жағдайларға байланысты ерекше реттерде Грамотамен наградтау туралы мәселені Түркістан облыстық мәслихатының тұрақты комиссиялары төрағаларының келісімімен Түркістан облыстық мәслихатының төрағасымен қаралуы және шешілуі мүмкін.";

      11-тармақ мынадай редакцияда жазылсын:

      " 11. Грамотаны Түркістан облыстық мәслихатының төрағасы немесе ол уәкілдік берген тұлғалар Түркістан облыстық мәслихатының сессиясында, сондай-ақ Түркістан облысында өткізілетін ресми салтанатты шараларда табыс етеді.".

      2. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Түркістан облыстық мәслихаты төрағасының*  *міндеттерін уақытша атқарушы* | *А. Салимов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК